b'\n_START_ARTICLE_\nSnimanje zvuka\n_START_PARAGRAPH_\nZvuk se sastoji od titraja koji putuju u obliku valova promjenjivog tlaka zraka. Mikrofon stvara kopiju tih titraja u obliku elektri\xc4\x8dnog zvu\xc4\x8dnog signala, koji se mo\xc5\xbee pohraniti na vi\xc5\xa1e razli\xc4\x8ditih na\xc4\x8dina, uklju\xc4\x8duju\xc4\x87i CD-e, magnetofonsku vrpcu i gramafonske plo\xc4\x8de. Pohranjeni signal mo\xc5\xbee biti izravan prikaz orginalnog zvuka (analogno snimanje), ili se mo\xc5\xbee pretvarati u elektroni\xc4\x8dke impulse (digitalno snimanje). Kompaktni disk (CD) nam omogu\xc4\x87uje slu\xc5\xa1ati ono \xc5\xa1to je pro\xc5\xa1lo. Informacije pohranjene na disku omogu\xc4\x87avaju CD-playeru ponovno stvaranje zvukova nastalih u drugo vrijeme i na drugom mjestu.\n_START_SECTION_\nMikrofon\n_START_PARAGRAPH_\nMikrofon se sastoji od \xc5\xbei\xc4\x8dane zavojnice pri\xc4\x8dvr\xc5\xa1\xc4\x87ene za tanku plo\xc4\x8dicu koja se zove membrana. Zvu\xc4\x8dni valovi izazivaju titranje membrane i zavojnice unutar sile magnetskog polja. To gibanje stvara protok elektri\xc4\x8dne struje, takozvani analogni zvu\xc4\x8dni signal, koji kopira titraje u zvu\xc4\x8dnim valovima.\n_START_SECTION_\nStudio za snimanje\n_START_PARAGRAPH_\nZvukovi se \xc4\x8desto snimaju u studiju koji se obi\xc4\x8dno sastoji od dviju me\xc4\x91usobno povezanih prostorija. U jednoj prostoriji ljudi sviraju, pjevaju ili govore. Zvukove razli\xc4\x8ditih glasova i instrumenata mikrofoni pretvaraju u elektri\xc4\x8dne signale koji se zasebno sviraju. Odvojeni zvukovi potom se ponovo spajaju u re\xc5\xbeiji.\n_START_SECTION_\nNosa\xc4\x8di zvuka\n_START_PARAGRAPH_\nAnalogni nosa\xc4\x8di zvuka na sebi imaju valovite utore ili magnetske obrasce koji kopiraju promjene u analognom zvu\xc4\x8dnom signalu. Digitalni nosa\xc4\x8di zvuka sadr\xc5\xbee informacije o digitalnom zvu\xc4\x8dnom signalu u binarnom kodu, u obliku magnetskih obrazaca ili niza si\xc4\x8du\xc5\xa1nih rupica.\n_START_SECTION_\nMP3 player\n_START_PARAGRAPH_\nMP3 se pojavio 1990-ih kao vrlo kvalitetan nosa\xc4\x8d zvuka za digitalno pohranjivanje glazbe. MP3 datoteke, nastale kompjuterski, veoma su malene i mogu se prenositi putem Interneta ili presnimiti na prenosivi glazbeni ure\xc4\x91aj koja se zove MP3 player. Na taj ure\xc4\x91aj mo\xc5\xbee stati nekoliko sati glazbe koje se mo\xc5\xbee redovito a\xc5\xbeururati.\n_START_SECTION_\nEmile Berliner\n_START_PARAGRAPH_\nEmile Berliner (1851-1929) podrijetlom Nijemac, izumio je gramofon koje je mogao reproducirati zvuk snimljen na ravnim diskovima. Otkrio je na\xc4\x8din presnimavanja stotina diskova s izvornika.'